‎(ซีรีส์จาก NETFLIX)
‎ยังไง อะไร ที่ไหน ทำไม
‎อะไร ที่ไหน ทำไม
‎ยังไง อะไร ที่ไหน ทำไม
‎อะไร ที่ไหน ทำไม
‎เอด้า ทวิสต์ ยอดนักคิด
‎เธอจะหาคำตอบให้ได้แม้จะน้อยนิด
‎อยู่ข้างล่าง หรือข้างบน
‎วิทยาศาสตร์อยู่ทั่วทุกแห่งหน
‎กับอิกกี้ เพ็ค สถาปนิก
‎และโรซี่ รีเวียร์ วิศวกร
‎มีเรื่องให้ทำ
‎มาสิมาช่วยกัน
‎เรื่องน่าสงสัย คำถาม ปริศนา ภารกิจ
‎มีเรื่องมหัศจรรย์ให้ค้นพบ ‎และสมมุติฐานที่มันชวนคิด
‎วิทยาศาสตร์สุดยอด!
‎เอด้า ทวิสต์ ยอดนักคิด
‎เธอจะหาคำตอบให้ได้แม้จะน้อยนิด
‎เมื่อต้องมีเรื่องทางวิทย์ฯ
‎เธอตั้งสมมุติฐานชวนคิด ‎เอาจุดมาต่อมาติด
‎กับยอดนักคิด เอด้า ทวิสต์!
‎"กระต่ายอยู่ไหน"
‎เสร็จแล้ว ฉันตั้งชื่อชิ้นนี้ว่ามูชูบนไข่
‎เหมือนส่องกระจกเลยเนอะมูชู
‎ดูของฉันสิ ฉันถามตัวเองว่า ‎"อะไรจะทำให้ไข่อีสเตอร์เก๋ไก๋"
‎แล้วก็ปิ๊งคำตอบ
‎"ใช้ทุกสีที่มีบนโลกใบนี้"
‎ไข่มีสีสันสดใสเหมือนบุคลิกเธอเลย
‎สูงมากเลยอิกกี้
‎ไม่นะ
‎เกือบไปแล้ว
‎แค่ต้องตั้งไข่อีกใบเดียวแล้วก็…
‎เสร็จแล้ว หอคอยเอนเอ๊กซ่า
‎- ว้าว ‎- เจ๋ง
‎ตกแต่งไข่ได้สวยจังเลยจ้ะ
‎ทั้งสามคนเก่งมาก
‎- ขอบคุณค่ะแม่ ‎- ขอบคุณค่ะคุณนายที
‎โอเค ทาสีไข่เรียบร้อย เตรียมตะกร้าไว้แล้ว
‎กางเกงอีสเตอร์ของพ่อเท่ระเบิด ‎รู้นะว่าต้องทำอะไรต่อ
‎เกมล่าไข่อีสเตอร์!
‎ประเพณีทวิสต์อันโปรดของหนูเลย
‎แล้วปีนี้ใครจะได้เป็นคนซ่อนไข่เหรอคะ
‎แม่หรือว่าพ่อ
‎เราเอาไปคิดดูแล้ว
‎และตัดสินใจว่าคนซ่อนไข่ควรจะเป็น
‎ลูก
‎หนูเหรอคะ แต่หนูไม่เคยเป็น ‎คนซ่อนไข่มาก่อนเลย
‎เราคิดว่าลูกพร้อมสวมหูแล้ว
‎- ใส่แล้วดูดีนะ ‎- ขอบคุณค่ะ
‎ฉันสัญญาว่าจะให้เกียรติหู
‎หนูจะทำให้นี่เป็นเกมล่าไข่อีสเตอร์ ‎ที่สนุกที่สุดของบ้านทวิสต์
‎จะไม่มีอะไรมาทำงานนี้พัง
‎อย่านะมูชู
‎ไข่!
‎รับเก่งอาเธอร์
‎ขอบใจ ปฏิกิริยาตอบโต้ไวน่ะ
‎นี่ตะกร้าสำหรับล่าไข่จ้ะลูกรัก
‎ปีนี้ผมไม่เล่นเกมล่าไข่
‎พี่ต้องไปล่าไข่นะ
‎มันเป็นประเพณีของครอบครัวทวิสต์
‎แปลว่าทุกคนต้องร่วมกิจกรรมด้วยกัน
‎ไข่หาง่ายเกินไป ก็เลยไม่สนุก
‎ฉันอายุ 11 ต้องการความท้าทาย
‎ปีนี้ฉันได้รับมอบหมายให้เป็นคนซ่อนไข่
‎และฉันจะซ่อนให้หายากสุดๆ
‎หายากสุดขีด
‎หายากสุดขีดสุดยอด
‎แบบนั้นน่าจะยากเกินไปนะ
‎ได้ ลองซ่อนไข่ทดสอบก่อนสิ
‎แต่ถ้ามันหาง่ายเกินไป ฉันจะไม่เล่นเกมล่าไข่
‎อาเธอร์ชอบความท้าทาย
‎เราก็ชอบเหมือนกัน
‎เราขบปัญหานี้ให้แตกได้แน่นอน
‎เราก็แค่ต้องหาที่ซ่อนไข่ที่หายากมากๆ
‎ถึงเวลาระดมสมองใช่ไหม เพราะคิดออกแล้ว
‎เอาเลยอิกกี้
‎เราสามารถสร้างเลเซอร์ย่อขนาด ‎ให้ไข่เล็กจิ๋วหลิว
‎อาเธอร์จะได้มองไม่เห็น
‎คิดทำการใหญ่นะเนี่ยอิกกี้ ถูกใจ
‎หรือว่าคิดทำการเล็กนะ
‎แต่ถ้ามันย่อขนาดเราด้วยล่ะ
‎ไม่ทันคิดถึงเรื่องนั้นเลย
‎มันคงไม่คุ้มเสี่ยงมั้ง ฉันชอบเป็นโรซี่ไซซ์ธรรมดา
‎ค่อยยังชั่ว
‎ทีนี้มาดูกัน
‎ต้องซ่อนไข่ยังไงอีกให้หายาก
‎เรามาลอง…
‎กระต่ายอีสเตอร์!
‎ไอเดียน่าสนใจ ‎กระต่ายอีสเตอร์ก็ซ่อนของเก่งนะ
‎ทำไมมันถึงตัวใหญ่และโดดดึ๋งๆ
‎ขนลุกหมดแล้ว
‎ไม่ใช่ กระต่ายอีสเตอร์ ‎อยู่ในสวนหลังบ้าน ตรงนั้นไงล่ะ
‎- ฉันไม่เห็นอะไรเลย ‎- ฉันก็เหมือนกัน
‎ฉันเพิ่งเห็นเมื่อกี้นี้
‎กลับมาระดมสมองกัน
‎คิดออกแล้ว พวกเราเล่นซ่อนหาเก่งนี่ ใช่ไหม
‎เก่งที่สุด
‎ถ้าเราใช้กลเม็ดเล่นซ่อนหาในการซ่อนไข่ล่ะ
‎ยกตัวอย่างเช่น ฉันชอบซ่อนในที่มืด ‎เพราะมันมองไม่ค่อยเห็น
‎ดังนั้นฉันจะซ่อนไข่ในที่มืด
‎และฉันจะซ่อนตัวที่สูงๆ เสมอ
‎เพราะฉันชอบความสูงและมันเอื้อมยาก
‎ดังนั้นฉันจะซ่อนไข่ที่สูง
‎ฉันชอบซ่อนตัวในที่ที่คาดไม่ถึง ‎เพราะเหมือนกับดีไซน์ที่ดี
‎สิ่งสำคัญของการซ่อนตัวคือความเซอร์ไพรส์
‎ฉันว่าเรารู้แล้วว่าต้องซ่อนไข่ยังไง
‎รีบโดดไปกันเลย
‎กระต่ายน้อย
‎อาเธอร์ เราพร้อมแล้ว
‎อุ๊ย ลืมซ่อนไข่
‎ใบหนึ่งในเพิง ใบหนึ่งในกระถางดอกไม้
‎และใบหนึ่งในกระเป๋าโรซี่
‎โทษที เสียสมาธิเพราะกระต่ายอีสเตอร์น่ะ
‎กระต่ายอีสเตอร์เหรอ เด็กเอ๊ย
‎ยังไงก็เถอะ ดูเหมือนปีนี้ ‎ฉันจะไม่เล่นเกมล่าไข่นะ ลาก่อน
‎เดี๋ยว ให้โอกาสเราอีกครั้งนะ
‎- ไม่ให้ ฉันมีเรื่องอื่นต้องทำ ‎- ขอร้องล่ะอาเธอร์
‎เกมล่าไข่เป็นประเพณีครอบครัว ‎ถ้าไม่มีพี่ มันก็คงไม่เหมือนเดิม
‎ให้ฉันลองซ่อนไข่อีกใบหนึ่งนะ
‎ได้ อีกใบเดียว
‎แต่ถ้าเจอเร็ว ‎ฉันจะวางมือจากการล่าไข่ตลอดไป
‎ตลอดไปเหรอ
‎- ตลอดไป ‎- งานนี้ยากกว่าที่คิดแน่เลย
‎ถ้าเราเอาพลังสมองมารวมกัน ‎ฉันมั่นใจว่าต้องคิดออกแน่ๆ
‎รวมกัน
‎เดี๋ยว ที่ซ่อนของเราแยกๆ กันมันหาง่ายเกินไป
‎แต่ถ้าเอามารวมกัน…
‎เราจะเจอที่ซ่อนที่หายากที่สุดในโลก
‎ฉันชอบทำงานเป็นทีม
‎แปลว่าเราต้องหาที่ซ่อน ‎ที่ทั้งมืด อยู่สูง และเซอร์ไพรส์
‎เราจะไปหาที่ซ่อนแบบนั้นได้ที่ไหนกันนะ
‎- กระต่าย ‎- ไหน
‎นั่นไง
‎เดี๋ยว มันไปไหนแล้วล่ะ
‎คิดไปเองล่ะมั้ง
‎ใช่ มันอาจเหมือนกับ ‎ตอนที่เธอนึกว่าเห็นภูติแคระในสวน
‎หรือตอนที่นึกว่าเห็นพิกซี่
‎หรือตอนที่นึกว่าเห็นลูกโทรล
‎ฉันรู้ว่าฉันเห็นกระต่ายจริงๆ
‎อุ๊ย ไม่นะ
‎รับได้แล้ว
‎เดี๋ยว เฮลิคอปเตอร์
‎ซ่อนไข่ในนี้ก็ได้
‎ข้างในนี้มืด แปลว่ามองเห็นยาก
‎แล้วถ้าบินขึ้นไป มันก็จะอยู่สูง
‎และมันน่าเซอร์ไพรส์อย่างแน่นอน
‎พนันได้ว่าคราวนี้ไม่ง่ายเหมือนคราวก่อนแน่
‎มันอยู่ในเฮลิคอปเตอร์ของฉัน
‎อะไรกัน พี่ไม่ควรรู้เร็วแบบนี้สิ
‎บอกแล้วว่าฉันเซียนเรื่องล่าไข่
‎หรือ "เอ๊กสเปิร์ต" เข้าใจไหม เอ๊ก ไข่
‎โทษที ไม่ใช่เวลาจะมาปล่อยมุก
‎แบบนี้คงแปลว่า ‎ฉันจะวางมือจากวงการล่าไข่ตลอดไป
‎เล่นให้สนุกนะเด็กๆ ‎ฉันจะเข้าไปเล่นวิดีโอเกมสุดท้าทายในบ้าน
‎แมวเหมียวปะทะเอเลี่ยน
‎นี่เป็นปีแรกที่ฉันได้เป็นคนซ่อนไข่
‎แต่ซ่อนไข่ให้อาเธอร์อยากเล่นยังไม่ได้เลย
‎ประเพณีครอบครัวโปรดของฉันพังเละแล้ว
‎ฉันยอมแพ้
‎ฉันทำไม่ได้ฉันจะเลิก
‎เจอทางตันแล้วมีกำแพงขวาง
‎มันเป็นไปไม่ได้พอเห็นอุปสรรคเหล่านี้
‎ฉันกลัวว่าจะแพ้เลยขอเลิกดีกว่า
‎ไม่มีประโยชน์จะพยายาม
‎ไม่มีทางทำได้แน่นอน
‎อย่ายอมแพ้
‎อย่าล้มเลิก
‎จะต้องลุกขึ้นมาและลองทำใหม่อีกครั้ง
‎ความผิดพลาดเป็นโชคดีได้
‎อุบัติเหตุที่ดีระหว่างทาง
‎อย่ายอมแพ้
‎อย่าล้มเลิก
‎ให้ความล้มเหลวเป็นเพื่อนรักเราสิ
‎และลอง ลอง ลอง
‎ลุกขึ้นมาและลองใหม่อีกรอบ
‎กระต่ายอีสเตอร์จะไม่ยอมแพ้ ‎แค่เพราะเธอไม่คิดว่ามันมีจริงหรอก
‎- ดังนั้นเธอก็ยอมแพ้ไม่ได้ ‎- ตรงนั้นไม่มีกระต่ายอีสเตอร์
‎มีสิ อยู่ตรงนั้นไง
‎- ฉันก็มองไม่เห็นเลย ‎- มันอยู่ไหน
‎ชี้กระต่ายให้ดูหน่อยโรซี่ ฉันอยากเห็น!
‎ตั้งใจดูดีๆ สิ
‎เห็นแล้ว!
‎มีจริงๆ ด้วย ทำไมก่อนหน้านี้ถึงไม่เห็นล่ะ
‎มันซ่อนตัวแบบไม่ซ่อน
‎ซ่อนแบบไม่ซ่อนเหรอ
‎ว่าแล้วว่าเคยจดเรื่องนี้ไว้ ‎กระต่ายใช้วิธีพรางตัว
‎กางบัวเหรอ
‎พรางตัว
‎มันคือเวลาที่สัตว์ทำตัว ‎ให้เหมือนสิ่งแวดล้อมเพื่อป้องกันตัว
‎อึ้งไปเลย
‎เช่นกิ้งก่า มันสามารถเปลี่ยนสีเพื่อพรางตัวได้
‎หรือตั๊กแตนกิ่งไม้
‎มันพรางตัวให้ดูเหมือนพืช
‎หรือกระต่าย
‎ขอโทษนะที่ไม่เชื่อเธอ โรซี่
‎ใช่ ฉันก็ด้วย
‎ไม่เป็นไร การพรางตัวทำให้มองเห็นสัตว์ได้ยาก
‎เคล็ดลับซ่อนตัวเจ๋งดีเนอะ
‎กลเม็ดที่เจ้าเล่ห์มากของธรรมชาติ
‎และนั่นคือวิธีที่เราจะทำให้ ‎เกมล่าไข่ยากสุดขีดสุดยอด
‎ใช้การพรางไข่ไง
‎ไอเดียสุดเฟี้ยว
‎เปิดห้องแล็บได้
‎ถ้าจะพรางไข่เหล่านี้
‎มันต้องกลมกลืนกับสภาพแวดล้อม
‎ในเมื่อเราจะเอาไข่ไปซ่อนในสวนหลังบ้าน
‎เราก็ต้องมือเลอะกันหน่อยแล้ว
‎เย่!
‎ก็ได้ เพื่อวิทยาศาสตร์
‎ฉันว่ามันดูกลางตัวมากเลย
‎หมายถึงพรางตัว
‎- เธอว่าจะได้ผลไหม ‎- มีแค่ทางเดียวที่จะรู้
‎ด้วยการซ่อนแบบไม่ซ่อน
‎นี่เป็นเกมล่าไข่อีสเตอร์ที่หินที่สุด ‎ยากกว่าตอนคุณเป็นคนซ่อนซะอีก
‎แว่นฉันเสียแน่เลย เพราะยังไม่เจอไข่เลยสักใบ
‎ยากงั้นเหรอ ฉันจะตัดสินเอง
‎นี่มันยากกว่าเกมแมวเหมียวปะทะเอเลี่ยนซะอีก
‎- เธอซ่อนไข่เก่งมาก น้องเอ ‎- ขอบใจ พี่เอ
‎- ฉันไม่วางมือแล้ว ‎- ดี
‎เพราะเกมล่าไข่อีสเตอร์ครอบครัวทวิสต์
‎ขาดพี่ไม่ได้
‎โอเค หยุดซึ้งได้แล้ว
‎ฉันต้องไปหา…
‎ไข่!
‎พรางไข่เหรอ อัจฉริยะมาก ‎ไปได้ไอเดียนี้มาจากที่ไหน
‎กระต่ายอีสเตอร์ไง
‎ไม่เห็นมีกระต่ายสักตัว
‎ก็นั่นแหละ
‎"ว่าวที่ดีกว่าใคร"
‎เร็วเข้าสิ
‎เขามาสาย เขาอยู่ไหนนะ
‎เขารู้ว่าเวลาเล่นมีค่า
‎แปลกจัง อิกกี้ไม่เคยมาสาย
‎ถ้าเขาเลี้ยวผิดแล้วหลงทางในเขาวงกตล่ะ
‎หรือถูกดูดเข้าไปในทรายดูด
‎หรือ… เขาอาจแค่สายก็ได้
‎- สวัสดีอิกกี้ ‎- นายมาสาย
‎โทษที ว่าวอันนี้มันหนักมากเลย
‎- ขอบใจ ‎- ไม่เคยเห็นว่าวแบบนี้มาก่อนเลย
‎ใช่แล้ว พรุ่งนี้ฉันจะไปลงแข่งว่าวที่สวนสาธารณะ
‎ฉันอยากเป็นเด็กคนแรกที่ชนะ
‎เลยต้องคิดนอกกรอบไปไกลๆ
‎ปกติแล้วว่าวอื่นๆ ‎จะมีรูปทรงเดียวกัน แต่ไม่ใช่ของฉัน
‎มันไม่เหมือนใครแน่นอน แต่มันคืออะไรเหรอ
‎สัตว์โปรดของฉัน ฉลามวาฬ
‎ฉลามวาฬมันเป็นวาฬหรือว่าฉลามกันนะ
‎มันคือฉลามที่ตัวใหญ่เท่าวาฬ
‎แต่มันเป็นยักษ์ที่อ่อนโยน ฉันถึงรักมันไง
‎ทดลองบินดูหรือยัง
‎ยังเลย
‎เรามาทดลองด้วยกันได้ไหม
‎นะๆ
‎ได้เลย ไม่งั้นจะเอามาด้วยทำไมล่ะ
‎- เจ๋งเป้ง ‎- เย่
‎ทุกท่านกรุณาคาดเข็มขัดและพับถาดรองอาหาร
‎เพราะว่าว่าวนี้พร้อมจะขึ้นบินแล้ว
‎บินเลย ว่าวฉลามวาฬยักษ์ บิน!
‎ไม่นะ
‎แย่แล้ว
‎มันไม่ควรเป็นแบบนั้นนะ ขอลองใหม่อีกที
‎ฉันไม่เข้าใจ
‎ฉันทุ่มเทเวลาดีไซน์ว่าวที่เจ๋งที่สุด
‎ใหญ่ที่สุด สร้างสรรค์และแหวกแนวที่สุด
‎ทำไมบินไม่ได้ล่ะ
‎เป็นคำถามที่ดีมากอิกกี้
‎แต่ไม่ต้องห่วง เราหาคำตอบกันได้
‎- ยังไง ‎- วิธีทางวิทยาศาสตร์
‎- แน่นอน ‎- ใช่เลย
‎วิธีทางวิทยาศาสตร์!
‎เรามีข้อสังเกต
‎เราจะเริ่มด้วยคำถาม
‎- ทำการวิจัย ‎- ตั้งสมมุติฐาน
‎และทดสอบด้วยการทดลอง
‎เรารู้อะไรบ้าง
‎มาสรุปกัน
‎เขียนลงไปและส่งต่อผลลัพธ์
‎นั่นคือวิธีทางวิทยาศาสตร์
‎เรามีคำถามแล้ว ทำไมว่าวฉันถึงไม่บิน
‎มันต้องมีข้อมูลเรื่องการบิน
‎ในตำราการค้นพบและสิ่งประดิษฐ์ของฉันสิ
‎ไม่จำเป็นต้องพลิกตำรา
‎ฉันมีข้อมูลทั้งหมดที่ต้องรู้อยู่ในนี้แล้ว
‎แม่ฉันเป็นนักบิน ‎และป้าโรสของแม่ก็สร้างเครื่องบิน
‎ฉันเลยรอบรู้เรื่องการบิน
‎เชิญนั่งสินักเรียน
‎ถ้าอยากบินก็ต้องมีสิ่งสำคัญอย่างหนึ่ง
‎มีใครรู้ไหมว่าอะไร
‎เวทมนตร์เหรอ
‎คิดได้ถูกใจสไตล์ฉัน แต่ไม่ใช่ เอด้า
‎ปีก
‎ใกล้เคียงขึ้น เราต้องมีความแอโรไดนามิคิก้า
‎หมายถึงแอโรโดเมสติกา…
‎หมายถึงแอโรไดนามิกใช่ไหม
‎นั่นแหละ แอ-โร-ได-นา-มิก
‎มันเกี่ยวกับการที่อากาศไหลรอบสิ่งของ
‎และถ้าอยากบินได้ สิ่งของนั้นต้องมี ‎อากาศไหลเวียนข้างใต้เยอะมาก
‎นั่นคือแรงแอโรไดนามิกที่เรียกว่า "แรงยก"
‎เข้าใจแล้ว
‎ฉันชอบแรงยกเพราะมันทำให้ของบินได้
‎แล้วยังออกเสียงง่ายด้วย จงดูและเรียนรู้
‎นั่นคือแรงยก อยากลองไหม
‎เอาสิ
‎จริงด้วย ขนนกนี้มีแรงยก
‎และตอนนี้มูชูมีขนนก
‎โอเค ฉันว่าฉันเข้าใจแรงยกแล้ว
‎ต้องมีอากาศไหลเวียน ‎ใต้ว่าวของฉันเยอะๆ มันจะได้บินได้
‎ถูกต้อง แล้วเราจะต้องทำยังไงเอ่ย
‎ด้วยการเป่าแรงๆ เหรอ
‎ทายได้ดี
‎แต่ไม่ใช่ เราต้องใช้ลม!
‎มีเหตุผลดี
‎ใบไม้ไม่ขยับเลย
‎และกระดิ่งลมก็ไม่ดัง
‎บางทีว่าวอาจบินไม่ได้เพราะลมไม่แรงก็ได้
‎ฉันว่าเรามีสมมุติฐานกันแล้ว
‎ถ้าลมแรงกว่านี้ ว่าวของอิกกี้จะบินได้
‎แค่มีปัญหาขนาดเท่าวาฬอยู่อย่าง
‎เราควบคุมสภาพอากาศให้ลมแรงไม่ได้
‎เราอาจทำให้ข้างนอกลมแรงไม่ได้ ‎แต่ฉันรู้จักที่ที่ทำได้
‎เปิดห้องแล็บได้
‎มัวรออะไรอยู่ เข้ามาสิ
‎เจ๋ง
‎เอด้า นั่นมันอะไรเหรอ
‎ก็ลมไงล่ะ พวกเธอควรใส่แว่นนะ
‎สุดยอด ทีนี้เราจะได้เห็นว่า ‎ว่าวอันนี้บินได้สูงแค่ไหน
‎บินสิ
‎เซ็งเลย
‎สมมุติฐานของเราคงผิดสินะ
‎ก็ไม่ได้ผิดไปซะทั้งหมด
‎ว่าวของนายต้องใช้ลมในการบิน ‎แต่มันคงต้องใช้อย่างอื่นด้วย
‎มันอาจใหญ่เกินไปก็ได้
‎ไม่ใช่หรอกมั้ง
‎พี่น้องตระกูลไรต์คิดค้นเครื่องบิน ‎และเครื่องบินใหญ่มหึมา
‎- สวัสดี ‎- สวัสดีค่ะ
‎พี่น้องตระกูลไรต์คงรู้วิธีซ่อมว่าวของฉัน
‎พวกเขาคิดค้นเครื่องบินขึ้นมาเลย ‎ต้องคิดนอกกรอบไปไกลมาก
‎ไกลแสนไกลไปเลย
‎สมัยนั้น คนส่วนใหญ่คิดว่า ‎มนุษย์ไม่มีทางบินได้ด้วยซ้ำไป
‎ใช่ แต่เครื่องบินของพวกเขา ‎มีเครื่องยนต์ที่ช่วยให้มันบินได้
‎ว่าวของฉันไม่มี
‎จริง แต่พวกเขาทดสอบโดยไม่ใช้เครื่องยนต์ก่อน
‎เครื่องบินที่ไม่มีเครื่องยนต์งั้นเหรอ
‎งั้นก็เป็นเหมือนว่าวยักษ์น่ะเหรอ
‎โดยหลักการมันคือเครื่องร่อน แบบนี้ไง
‎- เล็กน่ารักจังเลย ‎- เจ๋ง
‎อยากบินเจ้าเครื่องนี้ขึ้นไป ‎ดูว่าอะไรทำให้มันบินได้หรือเปล่า
‎- ฉันว่าพวกเราขึ้นไปนั่งไม่ได้หรอก ‎- คิดแบบนั้นก็ทำไม่ได้น่ะสิ
‎ตั้งใจมองมันแล้วสวมหมวกเร่งจินตนาการสิ
‎สุดขอบฟ้าไปเลย!
‎อิกกี้ นายต้องเห็นภาพนี้ซะแล้ว
‎ไม่เป็นไร ฉันชอบหลับตาบินมากกว่า
‎ก็ได้ แต่นายกำลังอดเห็นวิวเจ๋งๆ นะ
‎โอเค แอบดูแป๊บเดียวก็ได้
‎คุณพระช่วย
‎สุดยอดเลย และน่ากลัวมาก
‎แต่ส่วนใหญ่สุดยอด
‎ดูสิ มีแรงยกจากลมเยอะเลย
‎คงเป็นเพราะปีกค่อนข้างแบน ‎และโค้งงอเล็กน้อย
‎เป็นการสังเกตการณ์ที่แอโรเมซิ่ง!
‎ฉันสังเกตเห็นอีกอย่าง เมฆฝน!
‎เมฆนิมบอสเตรตัส!
‎อยากรู้มาตั้งนานแล้วว่าในเมฆฝนเป็นยังไง
‎ปรากฏว่ามันเปียกมาก
‎นก โอ๊ยโย๋ เธอก็รู้ว่าฉันคิดยังไงเรื่องนก
‎ดูฝูงบินมันสิ เรียงเป็นรูปตัววี
‎สงสัยจังว่าทำไม
‎เพราะรูปตัววีมันแอโรไดนามิโอ…
‎หมายถึงแอโรไดนามิก
‎มันดันลมไปด้านข้าง
‎ลมจะได้ไม่ผลักเราให้ไปข้างหลัง
‎นี่ เครื่องร่อนก็เป็นรูปตัววีด้วย
‎เพราะงี้นี่เองที่ในการแข่งขันปีที่แล้ว ‎ว่าวทุกอันเป็นรูปตัววี
‎ว่าวฉันขาดรูปทรงนั้นแน่เลย
‎สมมุติฐานใหม่
‎ถ้าว่าวของอิกกี้มีรูปทรง ‎ที่ถูกหลักแอโรไดนามิกมากขึ้น
‎มันจะบินได้
‎ต้องใช่แน่ๆ เลย
‎อิกกี้!
‎ลงจอดฉุกเฉิน เป็นไรไหม
‎ฉันโอเค
‎ไม่ใช่สิ ฉันรู้สึกเยี่ยม ‎เพราะฉันรู้วิธีแก้ไขว่าวแล้ว
‎ถ้าฉันทำให้มันเป็นรูปตัววี ‎เหมือนเครื่องร่อนกับฝูงนก
‎ด้านหน้ากว้าง ด้านหลังแคบลง
‎และแบนลงกว่านี้เพื่อให้ลมสร้างแรงยก ‎มันก็อาจจะบินได้
‎ฉันว่าพี่น้องตระกูลไรต์คงพูดว่า "ถูกต้อง"
‎บาย
‎มาลองดูกัน
‎กรรไกรนิรภัย
‎แล้วก็เรียบร้อย
‎มันดูเหมือน…
‎ว่าวธรรมดา
‎อย่างน้อยมันก็ถูกหลักแอโรไดนามิกนะ
‎ใช่ แต่ที่ฉันอยากไปประกวดว่าว
‎ก็เพราะอยากทำว่าวที่สร้างสรรค์มากๆ
‎แบบว่า นอกกรอบสุดๆ
‎แต่ว่าวนี้มันไม่สร้างสรรค์
‎สติกเกอร์ลูกตามันเพิ่มความเก๋ไก๋ดีนะ
‎ช่างเถอะ
‎ฉันจะเป็นเด็กคนแรกที่ชนะได้ยังไง ‎ถ้าเอาว่าวนี้ไปประกวด
‎บางทีฉันคงไม่ควรไปประกวดเลย
‎เดี๋ยวนะอิกกี้ เครื่องบินลำนั้น ‎ถูกหลักแอโรไดนามิกแน่เลย ใช่ไหม
‎แปลว่าพี่น้องตระกูลไรต์ไม่ได้คิดนอกกรอบ
‎ว่าไงนะ
‎ในการคิดค้นเครื่องบินลำแรกสุด
‎พวกเขาต้องคิดในกรอบอย่างสร้างสรรค์
‎กรอบของฟิสิกส์
‎เข้าใจแล้ว
‎พี่น้องตระกูลไรต์ต้องทำตามกฎฟิสิกส์…
‎แต่ก็ยังออกแบบสิ่งประดิษฐ์ที่เจ๋งและแปลกใหม่
‎ใช่แล้ว นักวิทยาศาสตร์ ‎ต่างต้องคิดสร้างสรรค์ในกรอบอยู่เสมอ
‎และถ้าจะมีใครดีไซน์ของที่น่าทึ่งได้
‎ก็คือนาย อิกกี้ เพ็ค วิศวกร
‎ก็ได้
‎ลุยกันเลย
‎ลมพัดแล้ว
‎ทีนี้มาดูกันว่าจะบินได้ไหม เอาเลยอิกกี้
‎- ใช่เลย ‎- มันบินได้
‎เราทำได้แล้ว
‎ไม่เคยเห็นว่าวเจ๋งเท่าอันนี้มาก่อนเลย!
‎ไม่รู้สิ รู้สึกเหมือนมันยังขาดอะไรไป
‎ตอนนี้มันเป็นว่าวที่เจ๋งที่สุดที่เคยเห็นแล้ว
‎ไม่แปลกใจเลยที่นายได้รางวัลที่หนึ่ง
‎ฉันไม่ได้ชนะ เราชนะ
‎ว่าวถึงเป็นรูปสัตว์ชนิดโปรดของเราทุกคนไง
‎ฉลามวาฬของฉัน
‎เต่าทองของฉัน
‎และยูนิคอร์นของฉัน
‎ฉันมีสัตว์ตัวโปรดตัวใหม่แล้ว
‎เต่าทองยูนิคอร์นฉลามวาฬ
‎เต่า-ยูนิ-วาฬ
‎นั่นเป็นภาษาเต่า-ยูนิ-วาฬ ‎แปลว่า "เราทำสำเร็จแล้ว!"
‎คำบรรยายโดย นันทวัน ริดเดล